CELEX: 62009TN0129
Language: lt
Date: 2009-04-02 00:00:00
Title: Byla T-129/09: 2009 m. balandžio 2 d. pareikštas ieškinys byloje Bongrain SA prieš VRDT — Apetito (APETITO)

20.6.2009   
            
            
               LT
            
            
               Europos Sąjungos oficialusis leidinys
            
            
               C 141/47
            
         2009 m. balandžio 2 d. pareikštas ieškinys byloje Bongrain SA prieš VRDT — Apetito (APETITO)
   (Byla T-129/09)
   2009/C 141/98
   Kalba, kuria surašytas ieškinys: anglų
   
      Šalys
   
   
      Ieškovė: Bongrain SA (Viroflė, Prancūzija), atstovaujama advokato C. Hertz-Eichenrode
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Apetito AG (Reinė, Vokietija)
   
      Ieškovės reikalavimai
   
   
               —
            
            
               Panaikinti 2009 m. vasario 2 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos (byla R 720/2008-4) sprendimą.r
            
         
               —
            
            
               Priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „APETITO“ 29 klasės prekėms — paraiška Nr. 3 470 598
   
      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis
   
      Prekių ženklas ar žymuo, kuriuo grindžiamas protestas: žodinis Bendrijos prekių ženklas „apetito“ 5, 11, 21, 29, 30, 37, 39, 41 ir 41 klasių prekėms
   
      Protestų skyriaus sprendimas: patvirtinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento Nr. 40/94 (1) 8 straipsnio 1 dalies b punkto (kuris tapo Tarybos reglamento 207/2009 8 straipsnio 1 dalies b punktu) pažeidimas tiek, kiek Apeliacinė taryba padarė klaidą nuspręsdama, kad yra panašumo tarp prekių ir todėl yra galimybė supainioti nagrinėjamus prekių ženklus.
   
      (1)  Pakeistas 2009 m. vasario 26 d. Tarybos reglamentu (EB) Nr. 207/2009 dėl Bendrijos prekių ženklo, OL L 78, p. 1.